**Ministru kabineta noteikumu projekta**

**„Grozījumi Ministru kabineta 2012.gada 28.augusta noteikumos Nr.599 „Sabiedriskā transporta pakalpojumu sniegšanas un izmantošanas kārtība”” sākotnējās ietekmes novērtējuma ziņojums**

 **(anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Satiksmes ministrijas un biedrības „Latvijas pasažieru pārvadātāju asociācija” iniciatīva. |
| 2. | Pašreizējā situācija un problēmas | 2012.gada 28.augustā Ministru kabinetā tika pieņemti noteikumi Nr.599 „Sabiedriskā transporta pakalpojumu sniegšanas un izmantošanas kārtība” (turpmāk – MK noteikumi Nr.599), ar ko tika izteikti jaunā redakcijā 2007.gada 11.decembra Ministru kabineta noteikumi Nr.843 „Sabiedriskā transporta pakalpojumu sniegšanas un izmantošanas kārtība”.Apkopojot pārvadātāju un biedrības „Latvijas pasažieru pārvadātāju asociācija” viedokļus, MK noteikumos Nr.599 ir konstatētas vairākas problēmas un neprecizitātes, kas pēc būtības apgrūtina normatīvajā aktā ietverto normu precīzu piemērošanu:1. pašreizējā MK noteikumu Nr.599 4.punkta redakcijā nav precīzi noteiktas aizliegumi pasažieru darbībai, atrodoties sabiedriskā transportlīdzekļa salonā;
2. pašreizējā MK noteikumu Nr.599 9.punkta redakcija ir pretrunā ar 2004.gada 29.aprīļa Ministru kabineta noteikumu Nr.466 „Noteikumi par transportlīdzekļu valsts tehnisko apskati un tehnisko kontroli uz ceļiem” 627.3.apakšpunktu;
3. pašreizējā MK noteikumu Nr.599 106.punkta redakcijā nav noteikts, ka pasažiera un bagāžas kontroli veic pārvadātājs.
 |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ar noteikumu projektu tiek:1. precizētas tiesību normas, kas nosaka aizliegumu pasažieru darbībai, atrodoties sabiedriskā transportlīdzekļa salonā, proti, ir noteikts, ka pasažierim ir aizliegts bojāt sabiedrisko transportlīdzekli un tā inventāru, aizliegts transportlīdzekļa salonā lietot pārtikas un ķīmiskās vielas, kas var nosmērēt transportlīdzekļa salonu vai citus pasažierus, aizliegts iekāpt un braukt sabiedriskajā transportlīdzeklī smērējošā vai smakojošā apģērbā, kā arī aizliegts atrasties transportlīdzekļa salonā alkoholisko, toksisko, narkotisko vielu iespaidā, ja pasažieris izturas rupji vai agresīvi , kā arī lietot alkoholiskos dzērienus, narkotiskās, psihotropās, toksiskās vai citas apreibinošās vielas, pārvadāt bagāžu, kura var apdraudēt pasažieru vai sabiedriskā transportlīdzekļa vadītāja drošību, veselību vai būtiski ietekmēt pasažieru vai sabiedriskā transportlīdzekļa vadītāja ērtības un kura var traucēt sabiedriskā transportlīdzekļa ekspluatāciju vai bojāt sabiedriskā transportlīdzekļa aprīkojumu, apzīmēt vai aprakstīt sabiedrisko transportlīdzekli.
2. precizētas tiesību normas, kas nosaka minimālās maršruta zīmes izmēru, minimālo burtu un ciparu izmēru. Saskaņā ar 2004.gada 29.aprīļa Ministru kabineta noteikumu Nr.466 „Noteikumi par transportlīdzekļu valsts tehnisko apskati un tehnisko kontroli uz ceļiem” 627.3.apakšpunktu ir aizliegts vadītāja tiešā redzamības zonā (priekšējie sānu stikli un vējstikli) atrasties priekšmetiem (piemēram, aizkari, žalūzijas), kas būtiski ierobežo redzamību. Izgatavojot maršruta zīmes, saskaņā ar spēkā esošo MK noteikumu Nr.599 9.punkta redakciju, tiks būtiski ierobežota sabiedriskā transportlīdzekļa vadītāja redzamība, īpaši M2 kategorijas autobusiem;
3. precizēta pirmsskolas vecuma pārvadāšanas kārtība. Saskaņā ar Vispārējās izglītības likuma 20.panta otrajā daļā noteikto, pirmsskolas izglītības programmu apgūst bērni līdz 7 gadu vecumam. Atkarībā no veselības stāvokļa un psiholoģiskās sagatavotības pirmsskolas izglītības programmas apguvi var pagarināt vai saīsināt par vienu gadu saskaņā ar vecāku vēlmēm un ģimenes ārsta vai psihologa atzinumu. Pamatizglītības ieguvi sāk tajā kalendārajā gadā, kurā izglītojamajam aprit 7 gadi. Atkarībā no veselības stāvokļa un psiholoģiskās sagatavotības izglītojamais var sākt pamatizglītības ieguvi vienu gadu agrāk vai vēlāk saskaņā ar vecāku vēlmēm un ģimenes ārsta atzinumu vai psihologa atzinumu (Vispārējās izglītības likuma 32.panta otrā, trešā daļa). No minētā likuma izriet, ka pirmsskolas vecuma bērns var būt bērns, kuram kalendārajā gadā aprit 6., 7. vai 8. gadi.

 Saskaņā ar 2004.gada 29.jūnija Ministru kabineta noteikumu Nr.571 „Ceļu satiksmes noteikumi” (turpmāk tekstā- MK noteikumi Nr.571) 200.punktu prasībām, ja transportlīdzekļos, kuru sēdvietas aprīkotas ar drošības jostām, ved bērnus, kuru augums nepārsniedz 150 cm, jālieto viens no šādiem drošības līdzekļiem: 1. bērnam jāatrodas viņa vecumam un svaram atbilstošā bērnu sēdeklītī un jābūt piesprādzētam ar drošības jostu; 2. bērnam jāsēž uz viņa vecumam un svaram atbilstoša paliktņa un jābūt piesprādzētam ar drošības jostu. Ievērojot minēto, noteikumu projektā ir precizēta pirmsskolas vecuma bērna pārvadāšanas kārtība, nosakot, ka ir aizliegts pārvadāt pirmsskolas vecuma bērnus pirmajās transportlīdzekļu sēdekļu rindās, ja netiek nodrošinātas ceļu satiksmes drošības jomu regulējošajos normatīvajos aktos noteiktās drošības prasības, proti, gadījumos, kad pirmās transportlīdzekļu rindas nav aprīkotas ar drošības jostām vai bērnu sēdeklīti, pirmsskolas vecuma bērnam reģionālajā starppilsētu nozīmes un reģionālajā vietējās nozīmes maršrutā sēdvietas būtu jārezervē sākot no piektās vietas.MK noteikumu Nr.571 203.2.apakšpunktā ir noteikts aizliegums pārvadāt pasažierus, kas ir jaunāki par 14 gadiem, vieglā automobiļa priekšējā sēdeklī, ja tā konstrukcijā nav paredzētas drošības jostas (...). Ņemot vērā, ka minētā MK noteikumu Nr.571 norma ir attiecināma tikai uz vieglajiem automobiļiem, ir nepieciešams noteikt aizliegumu pārvadāt pirmskolas vecuma bērnus sabiedriskā transportlīdzekļa pirmajās rindās, ja pirmās rindas konstrukcijā nav aprīkotas ar drošības jostām vai bērnu sēdeklīti. 1. precizēta MK noteikumu Nr.599 106.punkta norma, nosakot, ka pasažieru un bagāžas pārvadāšanas kontroli sabiedriskajā transportlīdzeklī ir tiesīgs veikt arī pārvadātājs vai pārvadātāja norīkotie par pārvadājumu kontroli atbildīgie darbinieki. Saskaņā ar Sabiedriskā transporta pakalpojumu likuma 13.panta desmito daļu pārvadātājs ir tiesīgs veikt regulāro pasažieru pārvadājumu kontroli;
2. precizēta MK noteikumu Nr.599 116.punkta redakcija, paredzot, ka informāciju par līgumsoda apmēru un tā izmaiņām pārvadātājs vismaz 30 dienas pirms izmaiņu stāšanās spēkā publisko masu informācijas līdzekļos. Reģionālās starppilsētu un reģionālās vietējās nozīmes maršrutos informācija par līgumsodu apmēriem tiek izvietota arī autoostās un dzelzceļa stacijās, pilsētas nozīmes maršrutos informācija par līgumsodu apmēriem tiek izvietota biļešu tirdzniecības vietās. Esošajā MK noteikumu Nr.599 116.punkta redakcijā ir paredzēts, ka informācija ir izvietojama arī pieturvietās. Izvietojot informāciju par līgumsodu apmēru katrā pieturvietā, pārvadātājiem būtu jāpārveido visas pieturvietās esošās autobusu kustības plāksnes, kas pārvadātājiem radītu ievērojamus izdevumus. Turklāt uz vienas autobusu pieturas zīmes atrodas vairāku pārvadātāju autobusu kustības plāksnes, kas atspoguļo informāciju par autobusa kustību gan reģionālajos starppilsētu nozīmes maršrutos, gan reģionālajos vietējās nozīmes maršrutos. Papildus informācijas (plākšņu) ievietošana uz pieturvietu zīmēm faktiski nav iespējama, bez tam tas noteikti sarežģītu informācijas uztveramību.
 |
| 5. | Projekta izstrādē iesaistītās institūcijas | Satiksmes ministrija un valsts sabiedrība ar ierobežoto atbildību „Autotransporta direkcija”. |
| 6. | Iemesli, kādēļ netika nodrošināta sabiedrības līdzdalība | Nav. |
| 7. | Cita informācija | Nav. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Sabiedriskā transporta pakalpojumu sniedzēji (pārvadātāji) un pasažieri. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Projekts šo jomu neskar. |
| 2. | Sabiedrības līdzdalība projekta izstrādē  | Konsultācijas ir notikušas ar biedrību „Latvijas pasažieru pārvadātāju asociācija”, kas ir izveidota pasažieru pārvadātāju profesionālai sadarbībai. Tā darbojas pārvadātāju interesēs uz pašpārvaldes pamatiem, lai veicinātu pasažieru pārvadājumu attīstību. |
| 3. | Sabiedrības līdzdalības rezultāti  | Biedrība „Latvijas pasažieru pārvadātāju asociācija” atbalsta izstrādāto projektu. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Sabiedriskā transporta pakalpojumu sniedzēji (pārvadātāji). |
| 2. | Projekta izpildes ietekme uz pārvaldes funkcijām | Saistībā ar projekta izpildi institūciju funkcijas netiek paplašinātas vai sašaurinātas. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide. | Saistībā ar projekta izpildi nav nepieciešams veidot jaunas institūcijas. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija. | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija. | Projekts šo jomu neskar. |
| 6. | Cita informācija. | Nav. |

Anotācijas III, IV un V sadaļa – projekts šo jomu neskar.

Satiksmes ministrs A.Matīss

Vīza: valsts sekretārs K.Ozoliņš

22.07.2013. 13:22

1189

Z.Siliņa

67028323, Zane.Silina@sam.gov.lv